Temeljem odredbi čl. 33. Statuta Gradskog kazališta lutaka, na prijedlog Ravnatelja, Kazališno vijeće Gradskog kazališta lutaka na sjednici održanoj 15. listopada 2026. godine donosi 


ODLUKU
o cijeni ulaznica za programe Gradskog kazališta lutaka


[bookmark: _Hlk122350106][bookmark: _Hlk122341894]1.  	Cijena ulaznice za predstave za djecu u slobodnoj prodaji iznosi 5 € (pet eura).
 	
[bookmark: _Hlk122350133][bookmark: _Hlk122350156]Cijena ulaznice za predstave za djecu u organiziranoj prodaji iznosi 4 € (četiri eura), uz prethodni dogovor sa službom Prodaje (vrtići, škole, udruge i sl. - najmanje 15 ulaznica).
	
Cijena ulaznice za predstave za djecu u organiziranoj prodaji na gostovanjima za vrtiće i škole iznosi 5 € (pet eura). 

[bookmark: _Hlk122350452]Cijena ulaznice za blagdansku predstavu s programom podjele darova (koje ne osigurava GKL, već donose kupci) iznosi 8 € (osam eura).

Na organizirane blagdanske predstave i one u slobodnoj prodaji u kojima se ne provodi program podjele darova primjenjuje se redovna cijena iz stavka 1. i 2. ove točke.  

Cijene ulaznica za ostale programe utvrđuje posebnom odlukom Ravnatelj za svaki pojedini program sukladno sadržaju, potražnji i troškovima produkcije programa.


2.   	 Popusti:
- pravo na 50% popusta na redovnu cijenu ulaznice na maksimalno 4 ulaznice po naslovu (izuzev koncerata, gostujućih i festivalskih predstava) u produkciji GKL-a ostvaruju zaposlenici GKL-a

[bookmark: _Hlk122350947]- pravo na cijenu ulaznice u iznosu od 2 € (dva eura), u organiziranoj prodaji ostvaruju drugo i treće dijete iste obitelji, temeljem pisane izjave odgovornog odgajatelja ili nastavnika

- pravo na cijenu ulaznice u iznosu od 4 € (četiri eura) za sve programe u produkciji GKL-a, u slobodnoj prodaji ostvaruju umirovljenici, invalidi i studenti uz predočenje odgovarajuće isprave (studenti – studentska iskaznica ili dr. isprava kojom se dokazuje studentski status, umirovljenici – isprava kojom se dokazuje status umirovljenika, osobe s invaliditetom – iskaznica ili rješenje o invalidnosti). 
Navedene kategorije ostvaruju pravo na popust za jednu ulaznicu po iskaznici

- pravo na 20% popusta na maksimalno dvije ulaznice za koncerte, gostujuće i festivalske izvedbe ostvaruju zaposlenici GKL-a
 
Navedeni popusti mogu se ostvariti isključivo na blagajni GKL-a (popust ne vrijedi za on-line kupnju ulaznica).
Popust se može koristiti samo po jednoj osnovi.
 3.  	Besplatne ulaznice:
- pravo na besplatne ulaznice u organiziranoj prodaji ostvaruju djeca iz obitelji s četvero i više djece te članovi obitelji slabijeg imovinskog stanja, temeljem pisane izjave odgovornog odgajatelja ili nastavnika, odnosno službenika Hrvatskog zavoda za socijalni rad  

- besplatan ulaz ostvaruje se temeljem pozivnice (dvije ulaznice) za premijeru predstave

- članovi ansambla koji sudjeluju u predstavi imaju pravo na 6 besplatnih ulaznica za premijernu izvedbu naslova 

- svi radnici GKL-a imaju pravo na dvije besplatne ulaznice po naslovu u sezoni (za predstave u produkciji GKL-a);

- pravo na besplatne ulaznice ostvaruje se i u nagradnim igrama (radijske, TV emisije, društvene mreže i sl.)

- pravo na besplatne ulaznice ostvaruju korisnici kartice „Moj zlatni Split“, jedna ulaznica po nositelju pogodnosti

- pravo na besplatne ulaznice ostvaruju korisnici sponzoriranih programa (sukladno ugovornim obvezama) te donatori, predstavnici Grada te ustanova u kulturi, u količini koju odredi ravnatelj.  

Evidenciju o broju izdanih besplatnih i ulaznica s popustom vodi služba Prodaje. 

4. 	Odluka stupa na snagu osmog dana od objave na oglasnoj ploči Gradskog kazališta lutaka, a primjenjuje se od 1. prosinca 2026. godine. 

Datumom početka primjene ove Odluke, prestaje važiti Odluka o cijeni ulaznica za programe u produkciji GKL-a Klasa: 612-03/22-01/06, Urbroj: 2181-111-01/22-692 od 27.12.2022., te sve njene izmjene i dopune.


PREDSJEDNICA KAZALIŠNOG VIJEĆA

Jelena Burazin



Klasa:  612-03/26-01/06
Urbroj: 2181-111-01/26-519
Split, 15. 10. 2026.


Da je ova Odluka objavljena na oglasnoj ploči Kazališta dana __. __. 2026. te da je stupila na snagu __. __. 2026. potvrđuje ravnatelj Branimir Rakić
									

        Ravnatelj

										      Branimir Rakić
